
DR.30.09.2021 51 

 
Kumulatif Keluaran Dalam Negara Kasar negara sehingga Jun lalu yang 

direkodkan -dua peratus akan berada pada unjuran lingkungan sasaran KDNK 
keseluruhan tahun ini iaitu 3.0 peratus.  Jangkaannya KDNK negara akan lebih baik pada 
suku keempat 2021 apabila lebih banyak sektor ekonomi mula dibuka. Pemulihan 
ekonomi ini juga membantu memulihkan ekonomi rakyat dan negara serta ia juga 
mendapat pengiktirafan daripada Pertubuhan Kerjasama Ekonomi dan Pembangunan 
(OECD). 

Melihat kepada data tersebut Malaysia berada di dalam landasan yang paling 
tepat untuk memulihkan kembali ekonominya, insya-Allah. Meningkatkan kesejahteraan 
Keluarga Malaysia. Tuan Yang di-Pertua, Rasulullah SAW mengingatkan kita melalui 
Sabdanya... [Membaca sepotong hadis] Ertinya, “Sebaik-baik di antara kamu adalah yang 
terbaik kepada keluarganya, dan aku adalah sebaik-baik di antara kamu terhadap 
keluargaku”. Hadis riwayat Tirmidhi.  Hadis di atas jelas menunjukkan Rasulullah SAW 
sangat baik melayani keluarga dalam semua hal termasuk isteri dan anak-anak baginda. 
Sebagai seorang Muslim, Rasulullah SAW selayaknya menjadi contoh terbaik dalam 
semua perkara termasuk dalam pembinaan keluarga.  

Ibu bapa memainkan peranan utama untuk membina sebuah negara yang 
harmoni dan bahagia. Keluarga yang baik inilah merupakan permulaan menjadi Keluarga 
Malaysia yang kita impikan. Pendidikan pertama anak-anak pastilah di rumah. Peranan 
ibu bapa amat besar dalam membina generasi yang berjaya. Anak-anak yang dibesarkan 
dalam keluarga yang tenteram, diliputi oleh rasa kasih sayang, pasti akan menjadikan 
anak-anak ini membesar dengan baik dan matang keperibadiannya. Sebaliknya bagi 
anak-anak yang hidup dalam kegelisahan, kebencian dan kekejaman dalam rumah 
tangga kelak membawa kepada kesan yang negatif. Tentunya ini akan menjadikan usaha 
pembinaan Keluarga Malaysia akan gagal sepenuhnya.  

Jika semua keluarga dalam negara kita memainkan peranan yang sepatutnya, 
maka akan terbinalah sebuah keluarga besar yang harmoni dan saling hormat-
menghormati dan akan terbinalah sebuah negara yang bertamadun dan dihormati.  Dalam 
masa yang sama, perlu diikatkan dengan maqasid syariah bagi menyempurnakan 
kehidupan. Maqasid syariah ialah matlamat yang ingin dicapai oleh syariat demi 
kepentingan umat manusia. Antara hal yang sering disebut dalam maqasid syariah ialah 
pembahagian di bawah cabang Al dharuriyat al-khams ataupun tujuan asas yang lima. 

Menurut Imam Ghazali, tujuan syariah itu adalah lima iaitu untuk memelihara 
agama,  nyawa, keturunan, harta dan akal. Maka dengan terlaksananya maqasid syariah 
akan menyempurnakan kehidupan sebuah Keluarga Malaysia yang diimpikan, insya-
Allah.   

Tuan Yang di-Pertua, isu berkaitan dengan pasca COVID-19. Menyongsong 
kesan selepas jangkitan COVID-19, kita dapat melihat ada individu yang merasai dampak 
kesihatan mereka jangka panjang setelah dijangkiti COVID-19. Walaupun telah disahkan 
sembuh, ada segelintir yang masih mengalami masalah kesihatan termasuklah masalah 
pernafasan, trauma dan sebagainya.  

Bayangkanlah sekiranya 10 peratus daripada jumlah lebih dua juta orang yang 
telah dijangkiti menghadapi masalah kesihatan selepas COVID-19, kita akan mempunyai 
lebih kurang 200 ribu orang yang terkesan akibat pasca jangkitan. Mereka 
berkemungkinan mengalami simptom yang berpanjangan seperti sakit dada serta lesu 
atau lemah ingatan dan kurang daya tumpu. Ada juga pesakit yang masih mengalami 
kesukaran bernafas serta tidak dapat melakukan aktiviti yang biasa dilakukan sebelum 
mereka dijangkiti.  

Kumpulan ini tentulah akan mengalami masalah untuk bekerja seperti biasa. 
Malah lebih teruk ada yang mungkin harus terus duduk di rumah sehingga ke akhir 
mereka. Kerajaan harus memikirkan apa yang perlu dilakukan kepada kumpulan ini. 
Mereka perlu dibantu bukan sahaja daripada segi psikologi tetapi juga material untuk 
meneruskan kelangsungan hidup.  Seperti yang kita tahu, misalnya ada anak-anak kecil 
yang tiba-tiba menjadi yatim piatu setelah ibu bapa mereka dirampas oleh COVID-19. Ada 
isteri yang kematian suami, tidak ada tempat bergantung kerana hanya seorang suri yang 
tidak ada pendapatan lain.   



Kumulatif Keluaran Dalam Negara Kasar negara sehingga Jun lalu yang. direkodkan-dua peratus akan berada pada unjuran lingkungan sasaran KDNK keseluruhan tahun ini iaitu 3.0 peratus. Jangkaannya KDNK negara akan lebih baik pada suku keempat 2021 apabila lebih banyak sektor ekonomi mula dibuka. Pemulihan ekonomi ini juga membantu memulihkan ekonomi rakyat dan negara serta ia juga mendapat pengiktirafan daripada Pertubuhan Kerjasama Ekonomi dan Pembangunan (OECD). Melihat kepada data tersebut Malaysia berada di dalam landasan yang paling tepat untuk memulihkan kembali ekonominya, insya-Allah. Meningkatkan kesejahteraan Keluarga Malaysia. Tuan Yang di-Pertua, Rasulullah SAW mengingatkan kita melalui Sabdanya... [Membaca sepotong hadis] Ertinya, "Sebaik-baik di antara kamu adalah yang terbaik kepada keluarganya, dan aku adalah sebaik-baik di antara kamu terhadap keluargaku". Hadis riwayat Tirmidhi. Hadis di atas jelas menunjukkan Rasulullah SAW sangat baik melayani keluarga dalam semua hal termasuk isteri dan anak-anak baginda. Sebagai seorang Muslim, Rasulullah SAW selayaknya menjadi contoh terbaik dalam semua perkara termasuk dalam pembinaan keluarga. Ibu bapa memainkan peranan utama untuk membina sebuah negara yang harmoni dan bahagia. Keluarga yang baik inilah merupakan permulaan menjadi Keluarga Malaysia yang kita impikan. Pendidikan pertama anak-anak pastilah di rumah. Peranan ibu bapa amat besar dalam membina generasi yang berjaya. Anak-anak yang dibesarkan dalam keluarga yang tenteram, diliputi oleh rasa kasih sayang, pasti akan menjadikan anak-anak ini membesar dengan baik dan matang keperibadiannya. Sebaliknya bagi anak-anak yang hidup dalam kegelisahan, kebencian dan kekejaman dalam rumah tangga kelak membawa kepada kesan yang negatif. Tentunya ini akan menjadikan usaha pembinaan Keluarga Malaysia akan gagal sepenuhnya. Jika semua keluarga dalam negara kita memainkan peranan yang sepatutnya, maka akan terbinalah sebuah keluarga besar yang harmoni dan saling hormat- menghormati dan akan terbinalah sebuah negara yang bertamadun dan dihormati. Dalam masa yang sama, perlu diikatkan dengan maqasid syariah bagi menyempurnakan kehidupan. Maqasid syariah ialah matlamat yang ingin dicapai oleh syariat demi kepentingan umat manusia. Antara hal yang sering disebut dalam maqasid syariah ialah pembahagian di bawah cabang Al dharuriyat al-khams ataupun tujuan asas yang lima. Menurut Imam Ghazali, tujuan syariah itu adalah lima iaitu untuk memelihara agama, nyawa, keturunan, harta dan akal. Maka dengan terlaksananya maqasid syariah akan menyempurnakan kehidupan sebuah Keluarga Malaysia yang diimpikan, insya- Allah. Tuan Yang di-Pertua, isu berkaitan dengan pasca COVID-19. Menyongsong kesan selepas jangkitan COVID-19, kita dapat melihat ada individu yang merasai dampak kesihatan mereka jangka panjang setelah dijangkiti COVID-19. Walaupun telah disahkan sembuh, ada segelintir yang masih mengalami masalah kesihatan termasuklah masalah pernafasan, trauma dan sebagainya. Bayangkanlah sekiranya 10 peratus daripada jumlah lebih dua juta orang yang telah dijangkiti menghadapi masalah kesihatan selepas COVID-19, kita akan mempunyai lebih kurang 200 ribu orang yang terkesan akibat pasca jangkitan. Mereka berkemungkinan mengalami simptom yang berpanjangan seperti sakit dada serta lesu atau lemah ingatan dan kurang daya tumpu. Ada juga pesakit yang masih mengalami kesukaran bernafas serta tidak dapat melakukan aktiviti yang biasa dilakukan sebelum mereka dijangkiti. Kumpulan ini tentulah akan mengalami masalah untuk bekerja seperti biasa. Malah lebih teruk ada yang mungkin harus terus duduk di rumah sehingga ke akhir mereka. Kerajaan harus memikirkan apa yang perlu dilakukan kepada kumpulan ini. Mereka perlu dibantu bukan sahaja daripada segi psikologi tetapi juga material untuk meneruskan kelangsungan hidup. Seperti yang kita tahu, misalnya ada anak-anak kecil yang tiba-tiba menjadi yatim piatu setelah ibu bapa mereka dirampas oleh COVID-19. Ada isteri yang kematian suami, tidak ada tempat bergantung kerana hanya seorang suri yang tidak ada pendapatan lain.